‘તારી વાંકી રે પાઘલડીનું ફૂમતું રે, મને ગમતું રે…’ વીર માંગડાવાળા ફિલ્મનું જાણીતું ગીત છે આ. અવિનાશ વ્યાસે સંગીત આપ્યું છે આ ફિલ્મમાં. ફેશનમાં ફિલ્મની વાત સાંભળીને વિચારમાં પડી ગયાને! વાત ફિલ્મની નહીં પણ ફૂમતાંની કરવાની છે. કહેવાય છે કે ફેશન સમયાંતરે પુનરાવર્તિત થતી જ હોય છે. એવું જ ફૂમતાંના કેસમાં થયું છે. વસ્ત્રો હોય, પર્સ હોય કે પછી પગરખાં, ફૂમતું હવે ફેશન સ્ટેટમેન્ટ બની ગયું છે.